cyanic-selkie/wikianc huggingface dataset:
দাসোগুজ প্রদেশ
রাজ্যটির বেশিরভাগ এলাকাই মরুভূমি এবং আরাল সাগর পরিবেশ বিপর্যয়ের ফলস্বরূপ অঞ্চলটি মারাত্মক পরিবেশ বিপর্যয়ের মধ্য দিয়ে যাচ্ছে। মাটির লবণাক্ততা বৃদ্ধির কারণে সেখানে হাজার হাজার বর্গকিলোমিটার ফসলি জমি নষ্ট হয়ে গেছে।
[বিঃ দ্রঃ আরাল সাগর সোভিয়েত ইউনিয়নে অবস্থিত বিশ্বের ৪র্থ বৃহত্তম হ্রদ ছিল যা বর্তমানে মৃতপ্রায়। ১৯৬০-১৯৮৭ এই সময়ের মাঝে এর পানির স্তর প্রায় ১৩ মিটার নিচে নেমে যায় এবং এর এলাকা প্রায় ৪০ শতাংশ হ্রাস পায়। সেচকাজের জন্য অতিরিক্ত পানি উত্তোলন এবং মানুষের অত্যধিক ব্যবহারের কারণে এই বিপর্যয় ঘটে]
কন্যে-উরগেঞ্চ (Köneürgenç) নামক ইউনেস্কোর ওয়ার্ল্ড হেরিটেজ সাইটটি এই প্রদেশেই অবস্থিত।
জেলা
২০১৭ সালের ১লা জানুয়ারি পর্যন্ত, দাসোগুজ প্রদেশে মোট (Daşoguz welaýaty বা দাওগুজ ওয়্যালেটি) ৯ টি জেলা (ইট্র্যাপ, বহুবচন ইট্রাপলার ) রয়েছে। যথা:
এছাড়াও প্রদেশটিতে মোট ৯ টি নগরী (города বা লেহারলাল), ১ টি শহর (посёлок বা সাহরেচ), ১৩৪ টি গ্রাম পরিষদ (сельские советы বা জিনস্লিক্লার ) এবং ৬১২ টি গ্রাম (населенн населенные пункты বা ওবালার ) রয়েছে।
তৌফিক উমর
তৌফিক উমর (توفیق عمر; জন্ম: ২০ জুন, ১৯৮১) লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০১ থেকে ২০১৪ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে হাবিব ব্যাংক লিমিটেড, আইসিএল পাকিস্তান একাদশ, লাহোর, লাহোর বাদশাহজ, পাকিস্তান রিজার্ভস এবং ভারতীয় ক্রিকেটে মুম্বই চ্যাম্পস দলের প্রতিনিধিত্ব করেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, মাঝে-মধ্যে উইকেট-রক্ষকের দায়িত্ব পালনের পাশাপাশি ডানহাতে অফ ব্রেক বোলিংয়ে পারদর্শী ছিলেন।
প্রথম-শ্রেণীর ক্রিকেট
লাহোরের বামহাতি উদ্বোধনী ব্যাটসম্যান তৌফিক উমর ১৯৯৬ সালে ইংল্যান্ডের লম্বার্ড বিশ্ব অনূর্ধ্ব-১৫ চ্যালেঞ্জ প্রতিযোগিতায় প্রথম খেলেন। সেমি-ফাইনালে ইংল্যান্ডের বিপক্ষে ৮৭ রান করেন। এরপর, চূড়ান্তে খেলায় ভারতের বিপক্ষে হাসান রাজাকে নিয়ে খেলেন। তবে, ঐ খেলায় তার দল পরাজিত হয়েছিল। সম্মুখের পায়ের উপর ভর করে খেলতে অভ্যস্ত তিনি। তবুও বেশ ভালোমানের কাট করতে পারতেন। এছাড়াও, কার্যকরী অফ স্পিন বোলার হিসেবে আবির্ভূত হতেন। হাসান রাজাকে খুব সহজে আন্তর্জাতিক ক্রিকেট অঙ্গনে সুযোগ দেয়া হলেও তাকে খেলার সুযোগ দেয়া হয়নি।
১৯৯৮-৯৯ মৌসুম থেকে ২০১৮ সাল পর্যন্ত তৌফিক ওমরের প্রথম-শ্রেণীর খেলোয়াড়ী জীবন চলমান ছিল। পাকিস্তানি উদ্বোধনী ব্যাটসম্যানদের মধ্যে স্বকীয়তা বজায় রেখে দীর্ঘ সময় ক্রিজে অবস্থান করাসহ ইনিংসকে ভিত্তি এনে দিতে সচেষ্ট ছিলেন। উইকেটের উভয় দিকে ড্রাইভ মারায় কুশলতা দেখিয়েছেন। কাট ও পুল শট যথোচিত সময়ে সমন্বয় ঘটাতেন তিনি।
২০০৫-০৬ মৌসুমে সফররত ইংরেজ একাদশের বিপক্ষে পাকিস্তান এ দলের সদস্যরূপে বেশ ভালো খেলেন। এরপরই তিনি পাকিস্তানের দল নির্বাচকমণ্ডলীর দৃষ্টি আকর্ষণে সক্ষম হন।
পাকিস্তানের ঘরোয়া প্রতিযোগিতায় লাহোর রবি ও হাবিব ব্যাংক লিমিটেডের পক্ষে খেলা চালিয়ে যেতে থাকেন। তার খাঁটিমানের ক্রীড়াশৈলীর দিকে দল নির্বাচকমণ্ডলী মনোনিবেশ ঘটিয়েছেন ও টেস্ট দলে উদ্বোধনী ব্যাটসম্যান হিসেবে খেলার প্রত্যাশা করছেন। এছাড়াও, অনুমোদনহীন ইন্ডিয়ান ক্রিকেট লীগে লাহোর বাদশার প্রতিনিধিত্ব করে বিতর্কের কবলে পড়েন। ইংল্যান্ডের নর্দার্ন লীগে ল্যাঙ্কাশায়ার ক্রিকেট ক্লাবের পক্ষে পেশাদারী পর্যায়ে এক গ্রীষ্মকাল অতিবাহিত করেন।
আন্তর্জাতিক ক্রিকেট
সমগ্র খেলোয়াড়ী জীবনে তেতাল্লিশটি টেস্ট ও বাইশটি একদিনের আন্তর্জাতিকে অংশগ্রহণ করেছেন তৌফিক ওমর। ২৯ আগস্ট, ২০০১ তারিখে মুলতানে সফরকারী বাংলাদেশ দলের বিপক্ষে টেস্ট ক্রিকেটে অভিষেক ঘটে তার। ১৭ নভেম্বর, ২০১৪ তারিখে দুবাইয়ে নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
২০০১ সালে মুলতানে প্রথমবারের মতো টেস্টে অংশগ্রহণ করেন। পাকিস্তানের পক্ষে অষ্টম খেলোয়াড় হিসেবে অভিষেক টেস্টে সেঞ্চুরি করার কৃতিত্ব প্রদর্শন করেন। এরপর, বিশ্বমানের অস্ট্রেলীয় বোলিং আক্রমণ মোকাবেলান্তে ৮৮ রান তুলেন।
২০০৩ সালে কেপটাউনে স্বাগতিক দক্ষিণ আফ্রিকার বিপক্ষে নিখুঁত ১৩৫ রান করেন। এ ধরনের বাউন্সি পিচে তৌফিক সিমারদেরকে এক চোট তুলে নেন। ২০০৩ সালে শক্তিশালী দক্ষিণ আফ্রিকান বোলিং আক্রমণ মোকাবেলার মাধ্যমে দল নির্বাচকমণ্ডলীর আস্থা অর্জন করেন। তাসত্ত্বেও বিশ্বকাপের আসরে তাকে রাখা হয়নি। তবে, পরবর্তীতে নিজ দেশে দক্ষিণ আফ্রিকার বিপক্ষে আবারও তিনি নিজেকে দলের অমূল্য সম্পদ হিসেবে আবির্ভূত করেন। চার ইনিংসে একটি শতরান ও তিনটি অর্ধ-শতরানের ইনিংস খেলেন।
দলে প্রত্যাখ্যান
দল নির্বাচকমণ্ডলী উদ্বোধনী ব্যাটসম্যানদের উপর আস্থা রাখতে পারেননি। কিছুটা দূর্বলমানের খেলার ফলে কয়েক টেস্ট বাদে তাকে বাদ দেয়া হয়। ২০০৪ সালে ভারতের বিপক্ষে দূর্বলমানের ক্রীড়াশৈলীর কারণে স্থানচ্যূত হতে হয়। এছাড়াও, ব্যাটিংয়েও তার আস্থা কমে যায়। এ সময়ে দলে তিনি আসা-যাওয়ার পালায় থাকতেন। তবে, ২০০৬ থেকে ২০১০ সালের মধ্যে চার বছর তিনি টেস্ট দলের বাইরে ছিলেন।
২০১০ সালে দক্ষিণ আফ্রিকার বিপক্ষে সিরিজে অংশ নেয়ার জন্যে পুনরায় তাকে পাকিস্তান দলে অন্তর্ভুক্ত করা হয়। দলে প্রত্যাবর্তনের পর দক্ষিণ আফ্রিকার বিপক্ষে কিছু ভালোমানের ইনিংস খেলেন। ওয়েস্ট ইন্ডিজের বিপক্ষে সেঞ্চুরি করার পর সংযুক্ত আরব আমিরাতে শ্রীলঙ্কার বিপক্ষে দূর্দান্ত দ্বি-শতরানের ইনিংস খেলেন। ২০১১ সালে আবুধাবিতে অপূর্ব ক্রীড়াশৈলী প্রদর্শন ও ধৈর্য্যের ফসল হিসেবে ২৩৬ রান করেন। এরফলে, পাকিস্তানের সপ্তম উদ্বোধনী ব্যাটসম্যান ও ১৯৯২ সালের পর প্রথম পাকিস্তানি হিসেবে টেস্টে দ্বি-শতরানের ইনিংস খেলতে সমর্থ হন। আবারও তাকে টেস্ট দলে উদ্বোধনী ব্যাটসম্যান হিসেবে নিয়মিতভাবে খেলার সুযোগ দেয়া হয়। ২০১২ সাল পর্যন্ত শ্রীলঙ্কা বিপক্ষে খেলেন। এ সিরিজ শেষে পুনরায় তাকে দলের বাইরে রাখা হয়। এরপর, ২০১৪ সালে নিউজিল্যান্ডের বিপক্ষে আরেকটি টেস্ট খেলেন। দুই ইনিংসে ১৬ ও ৪ রান তোলার পর দল থেকে বাদ পড়েন।
তুলনামূলক ইতিহাস
অষ্টাদশ শতাব্দীর জ্ঞান বিতরণ যুগে মঁতেস্কিয়ে, ভলতেয়ার, অ্যাডাম স্মিথ এবং অন্যান্য কিছু বুদ্ধিজীবীদের মধ্যে সমাজের তুলনামূলক ইতিহাস একটি গুরুত্বপূর্ণ বৈশিষ্ট্য হিসাবে আবির্ভূত হয়েছিল। উনবিংশ শতকের সমাজবিজ্ঞানী এবং অর্থনীতিবিদরা প্রায়শই তুলনামূলক ইতিহাস অন্বেষণ করেন, উদাহরণস্বরূপ আলেক্সি দ্য তোকভিল, কার্ল মার্কস এবং মাক্স ভেবার।
বিংশ শতাব্দীর প্রথমার্ধে, জার্মানির জনসাধারণের একটি বৃহৎ পাঠক অংশ অসভাল্ট স্পেংলা, পিতিরিম সোরোকিন এবং আর্নল্ড জোসেফ টয়েনবির তুলনামূলক ইতিহাস অনুসরণ করেছিল।  যদিও ১৯৫০ এর দশক থেকে তুলনামূলক ইতিহাস জনসাধারণের দৃষ্টি থেকে বিবর্ণ হয়ে গিয়েছে এবং এখন এটি শুধু কিছু স্বাধীনভাবে কাজ করা বিশেষায়িত পণ্ডিতদের গবেষণার ক্ষেত্র।
উপরে উল্লেখিত ব্যক্তিদের ছাড়াও, তুলনামূলক ইতিহাসের সাম্প্রতিককালের বিখ্যাত বিশারদের মধ্যে রয়েছেন মার্কিন ঐতিহাসিগণ হার্বার্ট ইউজিন বোল্টন ও ক্যারল কুইগলি এবং ব্রিটিশ ইতিহাসবিদ জিওফ্রে ব্যারাক্লো। ব্যারিংটন মুর জুনিয়র, শমুইল আইসেনস্টাট, সেইমুর মার্টিন লিপসেট, চার্লস টিলি এবং মাইকেল ম্যানসহ বেশ কিছু সমাজবিজ্ঞানীও এই ক্ষেত্রে বিশিষ্ট।
তুলনামূলক ইতিহাসে ঐতিহাসিকেরা সাধারণত বিভিন্ন সমাজের বিশেষ প্রতিষ্ঠানের (ব্যাংকিং, নারীর অধিকার, জাতিগত পরিচয়) তুলনাটি গ্রহণ করেন, কিন্তু যেহেতু ১৯৫০-এর দশকে ঐতিহাসিকদের মধ্যে টয়েনবির মতামতের প্রতি বিরূপ প্রতিক্রিয়া দেখা দেয়, তাই সাধারণত সারা বিশ্বে বিস্তৃত অথবা অনেক শতাব্দী ধরে প্রচলিত তুলনামূলক গবেষণায় ব্যাপক মনোযোগ দেওয়া হয় না।
রোমান এবং হান সাম্রাজ্যের তুলনামূলক অধ্যয়ন
যুদ্ধরত রাজ্য থেকে সার্বজনীন সাম্রাজ্যে পরিণত হওয়ায় প্রাচীন চীনা এবং রোমান সাম্রাজ্যকে প্রায়ই তাদের সমকালীন এবং অনুরূপ বিকাশের কারণে তুলনা করা হয়।
তুলনামূলক রাজনীতি
তুলনামূলক ইতিহাসের ক্ষেত্রটি প্রায়ই তুলনামূলক রাজনীতি নামে পরিচিত রাষ্ট্রবিজ্ঞানের একটি উপশাখার অংশ হিসাবে ধরা হয়। এর মধ্যে রয়েছে "রূপান্তর্জাতিক" ইতিহাস এবং মাঝে মাঝে আন্তর্জাতিক ইতিহাস বিষয়ক তুলনামূলক আলোচনা।
দাস প্রথা
প্রাচীন যুগ থেকে উনবিংশ শতাব্দী পর্যন্ত তুলনামূলক দৃষ্টিভঙ্গিতে দাসত্বের অধ্যয়ন ১৯৬০-এর দশক থেকে অনেক ঐতিহাসিকদের আকৃষ্ট করেছে।
পরিমাণগত পদ্ধতি
সোরোকিনের কর্মের ভিত্তিতে বর্তমানে, তুলনামূলক ইতিহাসের গবেষকরা, বিশেষত সমাজবিজ্ঞানী এবং রাষ্ট্রবিজ্ঞানীরা, প্রায়শই পরিমাণগত এবং পরিসংখ্যানগত তথ্য ব্যবহার করে একাধিক সমাজের একাধিক মাত্রার সাথে তুলনা করেন। গাণিতিক গতিশীল মডেল তৈরির জন্য কিছু প্রচেষ্টা করা হয়েছে, কিন্তু এগুলি মূলধারার তুলনামূলক ইতিহাসের সাথে সঙ্গতিপূর্ণ নয়।
দন্তমূলীয় ব্যঞ্জনধ্বনি
thumb|উচ্চারণ স্হল জিহ্বার ডগাটি দাঁতের পিছনের শক্ত অংশ বা দন্তমূলে স্পর্শ করে বা তার কাছে নিকটবর্তী হয়ে যেসব ধ্বনি উচ্চারিত হয়, সেগুলোকে দন্তমূলীয় ব্যঞ্জনধ্বনি বলা হয়। বাংলা ভাষার "ন", "র", "ল", ও "স" বর্ণগুলোর উচ্চারণ দন্তমূলীয় বলা হয়। কিছু-কিছু অঞ্চলে বাংলা "ট", "ঠ", "ড", ও "ঢ" বর্ণগুলোর উচ্চারণস্থানও দন্তমূলীয়।
পর্নোপিডিয়া
পর্নোপিডিয়া (Pornopedia) একটি উইকি যার তথ্যাদি পর্নোগ্রাফি, যৌনতা, যৌনশিল্প এবং সম্পর্কিত সকল বিষয়াদি যেমন, অভিনেতা, অভিনেত্রী, পরিচালক, ভিডিও, বই, এবং খেলনা ইত্যাদি বিষয়ক একটি বিশ্বকোষ।
পর্নোপিডিয়া সাইটটি জার্মান অভিনেতা, দূরদর্শন হোস্ট, এবং প্রাক্তন যৌনাভিনেতা, টিল ক্রায়েমার কর্তৃক পরিচালিত।
গোয়ালেরচর ইউনিয়ন
গোয়ালেরচর ইউনিয়ন বাংলাদেশের ময়মনসিংহ বিভাগের জামালপুর জেলার ইসলামপুর উপজেলার অন্তর্গত একটি ইউনিয়ন।
শিক্ষা
শিক্ষার হার :
জনপ্রতিনিধি
বর্তমান চেয়ারম্যান-
২০১৩ অস্ট্রেলিয়া ক্রিকেট দলের স্কটল্যান্ড সফর
অস্ট্রেলিয়া জাতীয় ক্রিকেট দল ৩ সেপ্টেম্বর ২০১৩ তারিখে স্কটল্যান্ড ক্রিকেট দলের সাথে একটি মাত্র ওডিআই খেলার জন্য স্কটল্যান্ড সফর করে। ম্যাচটি গ্র্যাঞ্জ ক্রিকেট ক্লাব গ্রাউন্ড, রেবার্ন প্ল্যাস, এডিনবরায় অনুষ্ঠিত হয়।
এইচএমভি
সানরাইজ রেকর্ডস অ্যান্ড এন্টারটেইনমেন্ট, এইচএমভি (হিজ মাস্টার্স ভয়েস), একটি ব্রিটিশ সঙ্গীত এবং বিনোদন খুচরা বিক্রেতা, বর্তমানে যুক্তরাজ্যে একচেটিয়াভাবে কাজ করছে।
১৯২১ সালে লন্ডনের অক্সফোর্ড স্ট্রিটে গ্রামোফোন কোম্পানি দ্বারা প্রথম এইচএমভি-ব্র্যান্ডের দোকান চালু হয়েছিল এবং ১৯৩০ সাল থেকে তৈরি টেলিভিশন এবং রেডিও সেটগুলির জন্যও এইচএমভি নামটি ব্যবহার করা হয়েছিল। বিশ্বের নামীদামি শিল্পীদের গান বা বাজনার রেকর্ড প্রকাশ করে খুচরা পর্যায়ে বিক্রি করাই ছিল এইচএমভির ব্যবসা। কিন্তু ইন্টারনেটের বিকাশের সঙ্গে তাল মিলিয়ে সময়মতো ব্যবসার রূপান্তর ঘটাতে ব্যর্থ হওয়ায় বাণিজ্যিকভাবে প্রতিষ্ঠানটি বেশ কয়েক বছর ধরেই সংকটের মধ্যে আছে।
লোগো
thumb|left|HMV flagship branch on [[Oxford Street, London]] এইচএমভির পরিচয় বহন করে থাকে লং প্লে রেকর্ড প্লেয়ারের সামনে মগ্ন হয়ে বসে থাকা একটি কুকুর।
কোম্পানির যাত্রা
১৯২১ সালে লন্ডনের অক্সফোর্ড স্ট্রিটে একটি দোকানের মাধ্যমে যাত্রা শুরু করে এইচএমভি। ব্রিটিশ শাসনামলে ভারতীয় উপমহাদেশে কলের গান নিয়ে আসে এইচএমভি। গ্রামোফোন রেকর্ড কোম্পানি থেকে বিভিন্ন শিল্পীর লং প্লে বের হতে থাকে।
অনিশ্চয়তা
বাজার-বিশ্লেষকেরা মতে, সংগীত ও চলচ্চিত্রের প্রায় ৭৬ শতাংশ লেনদেন এখন হয় অনলাইনে এবং ভোক্তারা হয় তা ইন্টারনেট থেকে নামিয়ে নেন, নয়তো সিডি বা ডিভিডির কার্যাদেশ দিয়ে থাকেন। আর এই অনলাইন ব্যবসায় এগিয়ে আছে আমাজন বা আই টিউন। তাই এইচএমভির পরিচালকেরা প্রশাসক নিয়োগ করছেন, যাঁরা প্রতিষ্ঠানটি বিক্রি অথবা গুটিয়ে ফেলার কাজে হাত দেবেন।
ইউমেটাজোয়া
ইউমেটাজোয়া, যা ডিপ্লোব্লাস্ট, এপিথেলিওজোয়া বা হিস্টোজোয়া নামেও পরিচিত, পোরিফেরা (স্পঞ্জ) এর একটি ভগিনী গ্রুপ হিসাবে একটি প্রস্তাবিত বেসাল প্রাণীর ক্লেড ।    বেসাল ইউমেটাজোয়ান ক্লেডগুলি হল স্টিনোফোরা এবং প্যারাহক্সোজোয়া। প্লাকোজোয়াকে এখন প্যারাহক্সোজোয়াতেও ইউমেটাজোয়া হিসেবে দেখা হয়। প্রতিযোগী অনুমান হল মিরিয়াজোয়া ক্লেড।
আইওটুবা এবং থেক্টার্ডিসের মতো আরও বেশ কয়েকটি বিলুপ্ত বা অস্পষ্ট জীবন রূপ এই গোষ্ঠীতে আবির্ভূত হয়েছে বলে মনে করা হয়। ইউমেটাজোয়ানের বৈশিষ্ট্যের মধ্যে রয়েছে জীবাণুর স্তরে সংগঠিত সত্যিকারের টিস্যু, নিউরন এবং পেশীর উপস্থিতি এবং একটি ভ্রূণ যা গ্যাস্ট্রুলা পর্যায়ে যায়।
কিছু ফিলোজেনিস্টরা একবার অনুমান করেছিলেন যে স্পঞ্জ এবং ইউমেটাজোয়ানগুলি বিভিন্ন এককোষী জীব থেকে আলাদাভাবে বিবর্তিত হয়েছে, যার অর্থ ছিল যে প্রাণীজগৎ একটি ক্লেড গঠন করে না (একটি সাধারণ পূর্বপুরুষ থেকে সমস্ত জীবের সম্পূর্ণ গ্রুপিং)। যাইহোক, জেনেটিক অধ্যয়ন এবং কিছু অঙ্গসংস্থানগত বৈশিষ্ট্য, যেমন চোয়ানোসাইট এর সাধারণ উপস্থিতি, এখন সর্বসম্মতভাবে একটি সাধারণ উত্সকে সমর্থন করে।
ঐতিহ্যগতভাবে, লিন মার্গুলিস এবং কেভি শোয়ার্টজের পাঁচটি রাজ্যের শ্রেণিবিন্যাসে ইউমেটাজোয়ান প্রাণীদের একটি প্রধান দল, যার মধ্যে রয়েছে রেডিয়াটা এবং বিলাটেরিয়া-স্পঞ্জ ব্যতীত সমস্ত প্রাণী। যখন একটি আনুষ্ঠানিক ট্যাক্সন হিসাবে বিবেচনা করা হয় তখন ইউমেটাজোয়াকে সাধারণত একটি উপরাজ্য হিসাবে স্থান দেওয়া হয়। মেটাজোয়া নামটিও এই গোষ্ঠীকে বোঝাতে ব্যবহার করা হয়েছে, তবে প্রায়শই এটি সম্পূর্ণরূপে প্রাণীকে বোঝায়। অনেক শ্রেণীবিভাগ স্কিম একটি উপরাজ্য হিসেব ইউমেটাজোয়াকে অন্তর্ভুক্ত করে না।
চর দরবেশ ইউনিয়ন
চর দরবেশ বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
প্রশাসনিক কাঠামো
চর দরবেশ ইউনিয়ন সোনাগাজী উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
ইউনিয়ন পরিষদের চেয়ারম্যান : নুরুল ইসলাম ভুট্টু (বাংলাদেশ আওয়ামিলীগ)
সুমা আড্ডা
সুমা আড্ডা হল একটি ভারতীয় তেলুগু-ভাষার টেলিভিশন স্কেচ কমেডি এবং বৈচিত্র্যময় টক শো যা সুমা কানাকালা দ্বারা আয়োজিত এবং মাল্লেমালা এন্টারটেইনমেন্টস দ্বারা প্রযোজনা করা হয়। সুমা আড্ডা ৭ জানুয়ারী ২০২৩-এ ইটিভি (তেলুগু) এবং ইটিভি উইন-এ প্রিমিয়ার হয়েছিল।
সংজ্ঞানাত্মক আচরণীয় চিকিৎসা
সংজ্ঞানাত্মক আচরণীয় চিকিৎসা (Cognitive behavioral therapy কগনিটিভ বিহেভিওরাল থেরাপি, সংক্ষেপে CBT) এক ধরনের মনোসামাজিক হস্তক্ষেপ যার লক্ষ্য বিভিন্ন ধরনের মানসিক স্বাস্থ্য-সংক্রান্ত দুরাবস্থার (মূলত বিষণ্ণতা ও উদ্বেগজনিত বিকার) লক্ষণ-উপসর্গগুলি হ্রাস করা। সংজ্ঞানাত্মক আচরণীয় চিকিৎসাতে সংজ্ঞানাত্মক বিকৃতি (Cognitive distortion) যেমন চিন্তা, বিশ্বাস ও মনোভাব এবং সেগুলির সাথে সংশ্লিষ্ট আচরণগুলির বিরোধিতা করা ও সেগুলির পরিবর্তন সাধন করে আবেগিক নিয়ন্ত্রণ (Emotional regulation) উন্নত করার উপরে জোর দেওয়া হয় এবং বিদ্যমান সমস্যাগুলির সমাধানের লক্ষ্য ব্যক্তিগত সামাল দেওয়ার কৌশলগুলির (Coping strategies) বিকাশ সাধন করা হয়। যদিও এই চিকিৎসাটি আদিতে বিষণ্ণতার চিকিৎসার জন্য নকশা করা হয়েছিল, বর্তমানে এটিকে আরও অনেক মানসিক স্বাস্থ্য সমস্যা, যেমন উদ্বেগ, মাদক ব্যবহারজনিত রোগ, দাম্পত্য সমস্যা ও খাদ্যগ্রহণ-সংশ্লিষ্ট মানসিক রোগ (eating disorders), ইত্যাদির চিকিৎসায় ব্যবহার করা হয়।  সংজ্ঞানাত্মক আচরণীয় চিকিৎসাতে বেশ কিছু সংজ্ঞানাত্মক বা আচরণীয় মনোচিকিৎসা অন্তর্ভুক্ত যেগুলি সাক্ষ্যপ্রমাণ-ভিত্তিক কর্মপন্থা ও কৌশল ব্যবহার করে সুসংজ্ঞায়িত মনোরোগের চিকিৎসা করে।
সুমা আড্ডা
তৈরি ও ধারণা
সুমা আড্ডা, ক্যাশ 2.0 কে প্রতিস্থাপন করেছে যা প্রতি শনিবার রাত ভারতীয় মান সময় ৯:০০ টায় সম্প্রচার করা হত। অনুষ্ঠানটিতে বিভিন্ন অভিনেতাদের দ্বারা সঞ্চালিত কমেডি স্কেচ এবং সেলিব্রিটি অতিথিদের মধ্যে বিভিন্ন খেলা রয়েছে।
সংজ্ঞানাত্মক আচরণীয় চিকিৎসা
সংজ্ঞানাত্মক আচরণীয় চিকিৎসা আচরণীয় ও সংজ্ঞানাত্মক মনোবিজ্ঞান - এই দুইটি ক্ষেত্রের মূলনীতিগুলির সংযোগ ঘটিয়ে রচিত একটি ভিত্তির উপরে দাঁড়িয়ে আছে। এটি মনোচিকিৎসার ঐতিহাসিক দৃষ্টিভঙ্গিগুলি থেকে আলাদা, যেমন মনোবিশ্লেষণী দৃষ্টিভঙ্গিতে চিকিৎসক রোগীর আচরণের পেছনের অচেতন অর্থ আবিষ্কারের চেষ্টা করেন এবং সেখান থেকে রোগনির্ণয় করেন। এর পরিবর্তে সংজ্ঞানাত্মক আচরণীয় চিকিৎসা "সমস্যা-কেন্দ্রিক" ও "ক্রিয়ামুখী" হয়ে থাকে, অর্থাৎ এটিকে কোনও নির্ণীত মানসিক রোগের সাথে জড়িত বিশেষ কোনও সমস্যার চিকিৎসায় ব্যবহার করা হয়। চিকিৎসকের ভূমিকা হল শনাক্তকৃত লক্ষ্যগুলির বিহিত করতে রোগীকে কার্যকরী কৌশল খুঁজে বের করতে ও প্রয়োগ করতে সাহায্য করে এবং এভাবে মানসিক রোগের লক্ষণ-উপসর্গগুলি উপশম করা। সংজ্ঞানাত্মক আচরণীয় চিকিৎসা এই বিশ্বাসটির উপরে ভিত্তি করে দাঁড়িয়ে আছে যে চিন্তাগত বিকৃতি ও কু-উপযোজী আচরণগুলি বহুসংখ্যক মনোরোগের (psychological disorder) বিকাশ ও বজায় থাকার পেছনে ভূমিকা রাখে এবং এ-সংক্রান্ত লক্ষণ-উপসর্গ ও সংশ্লিষ্ট কষ্টবেদনাগুলিকে নতুন তথ্য-প্রক্রিয়াজাতকরণ দক্ষতা ও সামলে ওঠার কর্মপদ্ধতি শেখানোর মাধ্যমে হ্রাস করা যেতে পারে।
হাইবাত খানের মসজিদ
হাইবাত খানের মসজিদ ভারতের গুজরাত রাজ্যের আহমেদাবাদে অবস্থিত একটি মধ্যযুগীয় মসজিদ।
ইতিহাস এবং স্থাপত্য
বাম|থাম্ব| হিন্দু বংশোদ্ভূত মসজিদের স্তম্ভগুলি বাম|থাম্ব| হিন্দু বংশোদ্ভূত মসজিদটির বারান্দা জামালপুর গেটের কাছে দস্তুর খানের মসজিদটির দক্ষিণ-পশ্চিমে মসজিদটি অবস্থিত। এটি প্রথম আহমেদ শাহ রাজত্বের সম্ভবত একটি হিন্দু মন্দিরের স্থানে হাইবাত খান নির্মাণ করেন। সৌন্দর্যে একটু কম হলেও, এই মসজিদটি ইসলামী এবং হিন্দু স্থাপত্যের কর্মের একত্রিত করার গোড়ার দিকের প্রচেষ্টা। সামনের সমতল প্রাচীরটি তিনটি ছোট তীক্ষ্ণ ছিদ্রযুক্ত খিলান দ্বারা বিদ্ধ করা। ছোট এবং অলঙ্কিত ছাড়াই মিনারগুলি ছাদে বরাবর উঠে গেছে। একটি খর্বাকার এবং নিষ্প্রদীপ লণ্ঠনের ভাগসহ কেন্দ্রটি কোনোক্রমে পাশের গম্বুজগুলির উপরে উন্নীত হয়েছে। কেন্দ্রের অভ্যন্তরে সুন্দর খোদাই করা একটি গম্বুজ এবং বিভিন্ন হিন্দু মন্দির থেকে বিভিন্ন রকমের সমৃদ্ধ অলঙ্কারে সজ্জিত স্তম্ভগুলি নেওয়া হয়েছে।
মার্কিন যুক্তরাষ্ট্রের কেন্দ্রীয় সরকার
মার্কিন যুক্তরাষ্ট্রের কেন্দ্রীয় সরকার মার্কিন যুক্তরাষ্ট্রের কেন্দ্রীয় বা জাতীয় সরকার। এটি তিনটি বিভাগের সমন্বয়ে গঠিত: আইন বিভাগ, বিচার বিভাগ ও নির্বাহী বিভাগ। ফ্রেমহীন|700x700পিক্সেল
আইন বিভাগ
ডান|ফ্রেমহীন|220x220পিক্সেল মার্কিন যুক্তরাষ্ট্রের কংগ্রেস, সংবিধানের ১নং অনুচ্ছেদ অনুযায়ী কেন্দ্রীয় সরকারের আইন বিভাগ। এটি দ্বিকক্ষবিশিষ্ট। এটি হাউজ অব রিপ্রেজেন্টেটিভস এবং সিনেট নিয়ে গঠিত।
সিনেট
সিনেট জনসংখ্যা নির্বিশেষে প্রতিটি অঙ্গরাজ্য থেকে দুজন করে সিনেটর নিয়ে গঠিত। বর্তমানে ১০০ জন সিনেটর (৫০টি অঙ্গরাজ্যের প্রতিটি থেকে ২ জন) রয়েছেন, যারা প্রত্যেকে ছয় বছরের মেয়াদে দায়িত্ব পালন করেন। সিনেটের প্রায় এক-তৃতীয়াংশ আসনে প্রতি দুই বছরে একবার নির্বাচন অনুষ্ঠিত হয়।
মার্কিন সংবিধানের ১নং অনুচ্ছেদ ও ৩নং অনুচ্ছেদ অনুযায়ী সিনেটরদের তিনটি যোগ্যতা আবশ্যক: (১) তাঁদের বয়স কমপক্ষে ৩০ বছর হতে হবে; (২) তাঁদেরকে কমপক্ষে নয় বছর মার্কিন যুক্তরাষ্ট্রের নাগরিক হতে হবে; এবং (৩) তাঁদের নির্বাচনের সময় তারা যে অঙ্গরাজ্যেগুলির প্রতিনিধিত্ব করতে চান, তাঁদেরকে অবশ্যই সেই অঙ্গরাজ্যের বাসিন্দা হতে হবে। ডান|ফ্রেমহীন যদি কোনও আসন শূন্য হয় তবে অঙ্গরাজ্যের গভর্নর মেয়াদ শেষ করার জন্য বা একটি বিশেষ নির্বাচন না হওয়া পর্যন্ত পদে থাকার জন্য একজনকে নিয়োগ করেন। বাম|ফ্রেমহীন
জনপ্রতিনিধি সভা (হাউজ অব রিপ্রেজেন্টেটিভস)
৪৩৫ জন ভোটদানকারী সদস্য ছাড়াও পাঁচজন প্রতিনিধি বা ডেলিগেট এবং একজন আবাসিক প্রশাসক (রেসিডেন্সিয়াল কমিশনার) নিয়ে মোট ছয়জন ভোটদানের নক্ষমতাহীন সদস্য রয়েছেন। ওয়াশিংটন ডিসি, গুয়াম, ভার্জিন দ্বীপপুঞ্জ, আমেরিকান সামোয়া, উত্তর মারিয়ানা দ্বীপপুঞ্জের থেকে প্রতিনিধি (ডেলিগেট) এবং পুয়ের্তো রিকো থেকে একজন আবাসিক প্রশাসক (রেসিডেন্সিয়াল কমিশনার) রয়েছেন।
মার্কিন সিনেটের বিপরীতে মার্কিন জনপ্রতিনিধিসভার সমস্ত সদস্যকে অবশ্যই নির্বাচিত হতে হবে অর্থাৎ তাদেরকে নিযুক্ত করা যাবে না। শূন্যপদের ক্ষেত্রে মার্কিন সংবিধানের ১নং অনুচ্ছেদ অনুযায়ী প্রয়োজনীয় একটি বিশেষ নির্বাচনের মাধ্যমে আসনটি পূরণ করতে হবে।
নির্বাহী বিভাগ
ডান|ফ্রেমহীন নির্বাহী ক্ষমতা রাষ্ট্রপতির উপর ন্যস্ত করা হয়।
রাষ্ট্রপতি
ডান|ফ্রেমহীন মার্কিন যুক্তরাষ্ট্রের রাষ্ট্রপতি হলেন দেশটির সরকার ও রাষ্ট্রের প্রধান। রাষ্ট্রপতি সেদেশের ফেডারেল বিভাগগুলোর নির্বাহী বিভাগের প্রধান এবং তার দায়িত্ব হল সংবিধানের মাধ্যমে প্রদত্ত এবং কংগ্রেস কর্তৃক লিখিত রাষ্ট্রীয় আইনের যথাযথ প্রয়োগ করা। যুক্তরাষ্ট্রের সংবিধানের দ্বিতীয় ধারার মাধ্যমে রাষ্ট্রপতিকে সশস্ত্র বাহিনীর প্রধানের দায়িত্ব অর্পণ করা হয়েছে এবং তাকে দেয়া হয়েছে প্রভূত ক্ষমতা। শুধু রাষ্ট্রপতির জন্য কিছু নির্দিষ্ট ক্ষমতা রয়েছে, যেমন, তিনি কংগ্রেসের উভয় কক্ষের ভোটে পাশ হয়ে আসা কোন বিল বা আইনেও ভেটো প্রয়োগ করতে পারেন। তিনি নিজের মত করে একটি উপদেষ্টা কেবিনেট তৈরি করতে পারেন এবং বিশেষ ক্ষমা ঘোষণা করতে পারেন। সিনেটের আস্থা ও উপদেশে তিনি বিভিন্ন চুক্তি সম্পাদন করতে পারেন, বিভিন্ন যুক্তরাষ্ট্রীয় দূত, বিচারক এবং এমনকি সুপ্রিম কোর্টের প্রধান বিচারপতি নিয়োগ দিতে পারেন। অবশ্য মার্কিন যুক্তরাষ্ট্রের সরকারের অন্যান্য কিছু কর্মকর্তার মত রাষ্ট্রপতিরও ক্ষমতাকেও কিছুটা সীমাবদ্ধ করা হয়েছে যাতে কোন একক ব্যক্তি নিরঙ্কুশ প্রভাব-প্রতিপত্তি অর্জন করতে না পারে। তিনি রাষ্ট্রপতির নির্বাহী অফিসে কাজ করেন।
রাষ্ট্রপতি পদে জন্মসূত্রে নাগরিক এবং অন্তত ১৪ বছর মার্কিন যুক্তরাষ্ট্রের নাগরিকেরাই নির্বাচিত হতে পারেন।এবং ৩৫ বছর বয়স্ক হতে হবে। ৪ বছর পর পর রাষ্ট্রপতি নির্বাচন হয়ে থাকে। একজন রাষ্ট্রপতি কেবল মাত্র দুইবার পূর্ণ মেয়াদের জন্য নির্বাচিত হতে পারেন। এছাড়া কোনো কারণে রাষ্ট্রপতির পদ খালি হলে সেই দায়িত্ব যিনি গ্রহণ করবেন, তিনি এই মেয়াদের ২ বছর এবং পরে সর্বোচ্চ ২ মেয়াদের জন্য, এভাবে সর্বমোট ৮ বছর ক্ষমতায় থাকতে পারেন। ডান|ফ্রেমহীন
মন্ত্রীসভা ও নির্বাহী দপ্তর
সংবিধানের ২ নং অনুচ্ছেদের ২ নং অনুচ্ছেদে রাষ্ট্রপতির মন্ত্রীসভা গঠনের কথা বলা হয়েছে। মন্ত্রীসভার ভূমিকা হলো রাষ্ট্রপতিকে পরামর্শ দেওয়া এবং ফেডারেল সরকারের প্রোগ্রাম এবং আইন সম্পাদন করা। মন্ত্রীসভা উপ রাষ্ট্রপতি ও ১৫ টি নির্বাহী দপ্তরের সচিবের সমন্বয়ে গঠিত। এই নির্বাহী দপ্তরগুলি হলো পররাষ্ট্র, অর্থ, প্রতিরক্ষা, বিচার, স্বরাষ্ট্র, কৃষি, বাণিজ্য, শ্রম, স্বাস্থ্য ও মানব সেবা, আবাসন ও নগর উন্নয়ন, পরিবহন, জ্বালানি, শিক্ষা, ভেটেরানস বিষয়ক এবং অভ্যন্তরীণ নিরাপত্তা দপ্তর।
উপরন্তু, মন্ত্রীসভার আরও ৯জন সদস্য রয়েছেন যারা রাষ্ট্রপতি কর্তৃক নিযুক্ত হন। তারা হলেন হোয়াইট হাউসের চিফ অব স্টাফ, এনভায়রনমেন্টাল প্রটেকশন এজেন্সির অ্যাডমিনিস্ট্রেটর, অফিস অব ম্যানেজমেন্ট অ্যান্ড বাজেটের পরিচালক, যুক্তরাষ্ট্রের বাণিজ্য প্রতিনিধি, জাতীয় গোয়েন্দা সংস্থা পরিচালক, জাতিসংঘে নিযুক্ত মার্কিন রাষ্ট্রদূত, কাউন্সিল অব ইকোনমিক অ্যাডভাইজার্সের চেয়ারম্যান, বিজ্ঞান ও প্রযুক্তি বিষয়ক কার্যালয় পরিচালক এবং স্মল বিজনেস অ্যাডমিনিস্ট্রেশনের অ্যাডমিনিস্ট্রেটর।
বিচার বিভাগ
সংবিধানের তৃতীয় অনুচ্ছেদের অধীনে বিচার বিভাগ আইনগুলি ব্যাখ্যা করা হয়েছে। এই বিভাগটি বিভিন্ন আইনি মামলার শুনানি এবং শেষ পর্যন্ত সিদ্ধান্ত গ্রহণের কাজ এটি করে।
সংবিধানের ৩য় অনুচ্ছেদে মার্কিন যুক্তরাষ্ট্রের সুপ্রিম কোর্ট প্রতিষ্ঠা করে এবং মার্কিন যুক্তরাষ্ট্রের কংগ্রেসকে তাদের প্রয়োজন অনুসারে নিম্নতর আদালত স্থাপনের ক্ষমতা দেয়। প্রথম অনুচ্ছেদে সমস্ত ফেডারেল বিচারকদের জন্য আজীবন মেয়াদ নির্ধারণ করা হয়েছে। অনুচ্ছেদ ২-এ বলা হয়েছে যে সমস্ত ফেডারেল বিচারককে রাষ্ট্রপতি কর্তৃক নিযুক্ত করতে হবে এবং মার্কিন যুক্তরাষ্ট্রের সিনেট কর্তৃক নিশ্চিত করা হবে। ডান|ফ্রেমহীন
সুপ্রিম কোর্ট
এই কোর্ট মার্কিন যুক্তরাষ্ট্রের সংবিধানের তিন নম্বর অনুচ্ছেদ দ্বারা প্রতিষ্ঠিত, সুপ্রিম কোর্টের গঠন এবং পদ্ধতিগুলি প্রাথমিকভাবে ১৭৮৯ সালের বিচার বিভাগীয় আইনের মাধ্যমে প্রথম কংগ্রেস দ্বারা প্রতিষ্ঠিত হয়েছিল। পরে ১৮৬৯ সালের বিচার বিভাগীয় আইন দ্বারা নির্ধারিত। আদালতটি প্রধান বিচারপতি এবং আট সহযোগী বিচারপতি নিয়ে গঠিত। প্রতিজন বিচারপতির আজীবন মেয়াদ থাকে, যার অর্থ তারা মৃত্যু, অবসর, পদত্যাগ বা পদ থেকে অপসারিত না হওয়া পর্যন্ত আদালতে বিচারকার্য পরিচালনা করে। যখন একটি শূন্যপদ ঘটে, রাষ্ট্রপতি, সিনেটের পরামর্শ এবং সম্মতিতে, একজন নতুন বিচারপতি নিয়োগ করেন। আদালতের সামনে যুক্তিযুক্ত মামলাগুলির সিদ্ধান্ত নেওয়ার ক্ষেত্রে প্রত্যেক বিচারপতির একক ভোট রয়েছে। সংখ্যাগরিষ্ঠ হলে প্রধান বিচারপতি সিদ্ধান্ত নেন কে আদালতের মতামত লিখবেন; অন্যথায়, সংখ্যাগরিষ্ঠের মধ্যে সবচেয়ে সিনিয়র বিচারপতিকে মতামত লেখার দায়িত্ব দেন। এটি ফেডারেল অধস্তন ও অঙ্গরাজ্য প্রধান আদালত থেকে আপিল গ্রহণ করে। ডান|ফ্রেমহীন
নিম্ন আদালত
মার্কিন যুক্তরাষ্ট্রের সুপ্রিম কোর্টের অধস্তনে রয়েছে মার্কিন যুক্তরাষ্ট্রের আপিল আদালত এবং তাদের নীচে রয়েছে মার্কিন যুক্তরাষ্ট্রের জেলা আদালত, যা ফেডারেল আইনের জন্য সাধারণ বিচারিক আদালত এবং একই রাজ্যের নাগরিক হিসাবে বিবেচিত নয় এমন মামলাকারীদের মধ্যে কিছু বিতর্কের জন্য, যা বৈচিত্র্যের এখতিয়ার হিসাবে পরিচিত।
তথ্যসূত্র
১) https://en.wikipedia.org/wiki/Federal_government_of_the_United_States
ফুসফুসনির্গত ব্যঞ্জনধ্বনি
যেসব ব্যঞ্জনধ্বনি উচ্চারণকালে ফুসফুসের ঠেলাতে বহির্গামী বায়ুপ্রবাহ সৃষ্টি হয় সেগুলোকে ফুসফুসনির্গত ব্যঞ্জনধ্বনি বলা হয়। বায়ুটি ফুসফুস থেকে তিনটি পথ দিয়ে বের হতে পারেঃ কেন্দ্রিক পথে, পার্শ্বিক পথে, বা নাসিক পথে।
বিশ্বের সব ভাষায় ফুসফুসনির্গত ব্যঞ্জনধ্বনি আছে, অবশ্য অনেকগুলো ভাষায় কয়েকটি অফুসফুসনির্গত ব্যঞ্জনধ্বনিও আছে।
Egresywny strumień powietrza
শাবি এর্নান্দেস
শাবিয়ে এর্নান্দেস ই ক্রেউস (Xavier Hernández i Creus; জন্ম: ২৫শে জানুয়ারি ১৯৮০) একজন স্পেনীয় পেশাদার ম্যানেজার এবং সাবেক ফুটবলার যিনি মাঝমাঠের খেলোয়াড় হিসেবে কাতারের ক্লাব আল সাদে খেলছেন। তিনি তাঁর ডাকনাম "শাবি" নামেও পরিচিত।
শাবি বার্সেলোনার যুব প্রকল্প লা মাসিয়াতে তার শৈশব কাটিয়েছেন। প্রথম দলে তার অভিষেক হয় ১৯৯৮ সালের ১৮ আগস্ট, ১৮ বছর বয়সে। শাবিই প্রথম খেলোয়াড় যিনি বার্সেলোনার হয়ে ১৫০টি আন্তর্জাতিক খেলায় অংশগ্রহণ করেছেন। তিনি বার্সেলোনার হয়ে ৭০০'রও বেশি খেলায় মাঠে নেমেছেন। শাবিকে ফুটবলের ইতিহাসের অন্যতম সেরা মাঝমাঠের খেলোয়াড় এবং তার সময়ের অন্যতম সেরা প্লেমেকার হিসেবে গন্য করা হয়।
২০০০ সালে আন্তর্জাতিক অভিষেকের পর থেকে তিনি স্পেনের হয়ে ১১৯টি খেলায় মাঠে নেমেছেন। তিনি স্পেনের হয়ে ২০০৮ ইউরো, ২০১০ বিশ্বকাপ এবং ২০১২ ইউরো জিতেছেন। ২০০৮ ইউরোতে তিনি টুর্নামেন্টের সেরা খেলোয়াড় নির্বাচিত হন। শাবি অন্য কোন স্পেনীয় খেলোয়াড়ের চেয়ে বেশিসংখ্যক শিরোপা জিতেছেন। তিনি পাঁচবার বালোঁ দর পুরস্কারের জন্য মনোনীত হয়েছেন যার মধ্যে ২০০৯, ২০১০ ও ২০১১ সালে তৃতীয় হয়েছেন।
২১ মে ২০১৫, তিনি কাতারের ক্লাব আল সাদ এ যোগ দেন।
প্রারম্ভিক জীবন
শাবি বার্সেলোনার তেরাসাতে জন্মগ্রহণ করেন। তিনি বার্সেলোনার যুব প্রকল্প লা মাসিয়াহ থেকে উঠে এসেছেন এবং মাত্র ১১ বছর বয়স থেকেই ক্যাম্প ন্যুতে নিয়মিত খেলোয়াড়ে পরিনত হয়েছেন। তার বাবা জাকুইম প্রথম শ্রেণীর দল সাবাদেলে খেলতেন। তিনি বার্সেলোনা বি দলে খেলার সময় কোচ জর্দি গোনজালোভের ট্রাম্প কার্ড ছিলেন। তিনি দলকে তৃতীয় থেকে দ্বিতীয় বিভাগে উন্নীত করেন।
১৯৯৮–২০০১
তার পর্যায়ক্রমিক উন্নতি তাকে প্রথম দলে জায়গা করে দেয়। ১৯৯৮ সালের ১২ মে, সাউদাম্পটনের বিপক্ষে একটি প্রীতি খেলায় তিনি বদলি হিসেবে মাঠে নামেন। প্রথম প্রতিযোগিতামূলক খেলায় তার অভিষেক হয় ১৯৯৮ সালের ১৮ আগস্ট, মায়োর্কার বিপক্ষে স্পেনীয় সুপার কোপায়। ৩ অক্টোবর, ভ্যালেন্সিয়ার বিপক্ষে লা লিগায় তার অভিষেক হয়। খেলায় বার্সেলোনা ৩–১ ব্যবধানে জয় লাভ করে। অভিষেক মৌসুমে তিনি ২৬টি খেলায় মাঠে নামেন। ঐ মৌসুমে বার্সেলোনা লা লিগা শিরোপা জেতে। ১৯৯৯–০০ মৌসুমে পেপ গার্দিওলার ইনজুরির কারণে তিনি বার্সেলোনার প্রধান প্লেমেকারে পরিনত হন।
২০০১–২০০৩
এই বছরগুলোতে বার্সেলোনা দেউলিয়া হওয়ার দ্বারপ্রান্তে ছিল এবং লিগেও তাদের অবস্থান ভাল ছিলনা। ঐ সময়ে শাবি মাঝমাঠে খেললেও কিছুটা রক্ষনশীল ভূমিকায় ছিলেন। এই দুই মৌসুমে শাবি ২০টি গোলে সহায়তা করেন এবং ৭টি গোল করেন। ২০০২ সালের ১৬ মার্চ, শাবি এল ক্ল্যাসিকোতে তার প্রথম গোল করেন।
২০০৪–২০০৮
২০০৪–০৫ মৌসুমে শাবিকে দলের সহ-অধিনায়কের দায়িত্ব দেওয়া হয়। মৌসুমে বার্সেলোনা লা লিগা এবং স্পেনীয় সুপার কোপা শিরোপা জেতে। ২০০৫ সালে শাবিকে লা লিগা স্পেনীয় বর্ষসেরা খেলোয়াড়ের পুরস্কার দেওয়া হয়।
২০০৫–০৬ মৌসুমে অনুশীলনের সময় শাবির বাম পায়ের লিগামেন্ট ছিঁড়ে যায়। ফলে চার মাসের জন্য তিনি মাঠের বাহিরে চলে যান। এপ্রিলে মাঠে ফিরলেও ২০০৬ চ্যাম্পিয়ন্স লীগের ফাইনালে তাকে বেঞ্চে বসে কাটাতে হয়। তিনি বার্সেলোনার হয়ে আবারো লা লিগা এবং ২০০৬ স্পেনীয় সুপার কোপা শিরোপা জেতেন।
২০০৮–০৯ মৌসুম
২০০৮–০৯ মৌসুমে বার্সেলোনার ট্রেবল জয়ে শাবি গুরুত্বপূর্ণ ভূমিকা পালন করেন। তিনি অ্যাথলেটিক বিলবাও-এর বিপক্ষে কোপা দেল রে’র ফাইনালে ফ্রি-কিক থেকে একটি গোল করেন। খেলায় বার্সেলোনা ৪–১ ব্যবধানে জয় লাভ করে। ২ মে, লা লিগার এল ক্ল্যাসিকোতে রিয়াল মাদ্রিদের বিপক্ষে বার্সেলোনা ৬–২ ব্যবধানে জয় লাভ করে। খেলায় ছয়টি গোলের চারটিতেই শাবি সহায়তা করেন (পুয়েলের একটি, হেনরির একটি এবং মেসির দুইটি)। ২০০৯ চ্যাম্পিয়ন্স লীগ ফাইনালে ম্যানচেস্টার ইউনাইটেডের বিপক্ষে জয়েও শাবির ভূমিকা ছিল। খেলায় বার্সেলোনা ২–০ ব্যবধানে জয় লাভ করে। দ্বিতীয় গোলটিতে সহায়তা করেন তিনি। তার পাস থেকেই হেডে গোল করেন লিওনেল মেসি। তাকে চ্যাম্পিয়ন্স লীগের সেরা মাঝমাঠের খেলোয়াড় নির্বাচিত করা হয়। ২০০৮–০৯ লা লিগায় তিনি সর্বোচ্চ সহায়তাকারী ছিলেন। মৌসুমে তিনি ২০টি গোলে সহায়তা করেন। চ্যাম্পিয়ন্স লীগেও তিনি সর্বোচ্চ সহায়তাকারী ছিলেন। সেখানে তিনি ৭টি গোলে সহায়তা করেন। মৌসুমে শাবি মোট ২৯টি গোলে সহায়তা করেন।
২০০৯–১০ মৌসুম
২০০৯–১০ মৌসুমেও শাবি মৌসুমের সর্বোচ্চ সহায়তাকারী ছিলেন। ২০১০ সালের ১০ এপ্রিল, স্যান্তিয়াগো বের্ন্যাব্যুতে রিয়াল মাদ্রিদের বিপক্ষে এল ক্ল্যাসিকোতে বার্সেলোনা ০–২ ব্যবধানে জয় লাভ করে। খেলায় দুইটি গোলেই সহায়তা করেন শাবি। বার্সেলোনা এই মৌসুমেও লা লিগা শিরোপা জেতে এবং শাবিকে মৌসুমে বার্সেলোনার দ্বিতীয় সেরা খেলোয়াড় নির্বাচিত করা হয়। ২০১০ সালের ৩ জুন, মাদ্রিদ ভিত্তিক সংবাদপত্র মার্কা শাবিকে ট্রফিও অ্যালফ্রেডো দি স্টিফানো পুরষ্কারে তৃতীয় অবস্থানে রাখে। পুরষ্কারটি জেতেন লিওনেল মেসি এবং দ্বিতীয় হন ক্রিস্তিয়ানো রোনালদো।
২০১০–১১ মৌসুম
২০১০ সালের ৯ জুন, শাবি বার্সেলোনার সাথে নতুন করে চুক্তি সাক্ষর করেন। এতে তার চুক্তির মেয়াদ বেড়ে দাড়ায় ২০১৬ সাল পর্যন্ত। ২৯ নভেম্বর, চীর প্রতিদ্বন্দ্বী রিয়াল মাদ্রিদের বিপক্ষে শাবি একটি গোল করেন। খেলায় বার্সেলোনা ৫–০ ব্যবধানে জয় লাভ করে। এটি ছিল রিয়াল মাদ্রিদের বিপক্ষে শাবির তৃতীয় গোল। ১৮ ডিসেম্বর, এস্প্যানিওলের বিপক্ষেও তিনি একটি গোল করেন। খেলায় বার্সেলোনা ১–৫ ব্যবধানে জয় লাভ করে। চ্যাম্পিয়ন্স লীগে ঘরের মাঠে আর্সেনালের বিপক্ষে খেলায়ও তিনি ডেভিড ভিয়ার সহায়তায় একটি গুরুত্বপূর্ণ গোল করেন।
২০১১–১২ মৌসুম
দূর্দান্ত গোল করার ফর্ম নিয়ে ২০১১–১২ মৌসুমে শুরু করেন শাবি। ২৩ নভেম্বর, চ্যাম্পিয়ন্স লীগের প্রথম পর্বের খেলায় মিলানের বিপক্ষে তিনি জয়সূচক গোলটি গোল করেন। খেলায় বার্সেলোনা ২–৩ ব্যবধানে জয় লাভ করে।
১৮ ডিসেম্বর, স্যান্তোসের বিপক্ষে ফিফা ক্লাব বিশ্বকাপের ফাইনালে শাবি একটি গোল করেন। খেলায় বার্সেলোনা ৪–০ ব্যবধানে জয় লাভ করে। এই মৌসুমে শাবি ১৪টি গোল করেন।
আন্তর্জাতিক ক্যারিয়ার
thumb|220px|right|ইউরো ২০১২ শিরোপা হাতে শাবি এবং স্পেন অধিনায়ক [[ইকার কাসিয়াস।]] ২০০০ সালের নভেম্বরে শাবির স্পেন জাতীয় দলে অভিষেক হয়। তিনি জাতীয় দলের হয়ে ২০০০ সিডনি অলিম্পিক, ২০০২ ফিফা বিশ্বকাপ, ২০০৪ উয়েফা ইউরো, ২০০৬ ফিফা বিশ্বকাপ, ২০০৮ উয়েফা ইউরো, ২০০৯ ফিফা কনফেডারেন্স কাপ, ২০১০ ফিফা বিশ্বকাপ এবং ২০১২ উয়েফা ইউরোতে অংশগ্রহণ করেন।
উয়েফা ইউরো ২০০৮
ফাইনালে জার্মানিকে ১–০ ব্যবধানে হারিয়ে শিরোপা জেতে স্পেন। ১৯৬৪ ইউরোর পর এটিই ছিল স্পেনের প্রথম শিরোপা। শাবি মাঝমাঠে আধিপত্য বিস্তার করে রেখেছিলেন। প্রতিযোগিতার সেমি ফাইনালে রাশিয়ার বিপক্ষে খেলার প্রথম গোলটি করেন তিনি। খেলায় স্পেন ৩–০ ব্যবধানে জয় লাভ করে। ফাইনালে তারই বাড়ানো বল থেকে খেলার একমাত্র গোলটি করেন তরেস। শাবিকে প্রতিযোগিতার সেরা খেলোয়াড় নির্বাচিত করা হয়।
ফিফা বিশ্বকাপ ২০১০
স্পেনের ২০১০ ফিফা বিশ্বকাপ জয়ে খুবই গুরুত্বপূর্ণ ভূমিকা পালন করেন শাবি। মোট ৭টি খেলায় তার করা ৬৬৯টি পাসের মধ্যে ৫৯৯টি পাসই সফলতা পায়। শুধুমাত্র ফাইনালেই তিনি ৫৭টি সফল ফরোয়ার্ড হাফ পাস করেছিলেন।
বিশ্বকাপের সাত খেলায় তিনি ৮০.২০ কিলোমিটার দূরত্ব অতিক্রম করেন। গড় হিসেবে এর পরিমাণ প্রতি খেলায় প্রায় ১১.৫ কিলোমিটার। এর মধ্যে শুধু ফাইনালেই তিনি ১৫ কিলোমিটার দূরত্ব অতিক্রম করেন।
রাউন্ড ১৬-তে পর্তুগালের বিপক্ষে খেলার ৬৩তম মিনিটে শাবির পাস থেকে বল নিয়ে বাম পায়ে শট নেন ডেভিড ভিয়া। শটটি রুখে দেন পতুগিজ গোলরক্ষক এডুয়ার্ডো। ডান পায়ের ফিরতি শটে জয়সূচক গোলটি করেন ভিয়া। সেমি ফাইনালেও জার্মানির বিপক্ষে শাবির পাস থেকে হেডে গোল করেন কার্লোস পুয়োল। খেলায় স্পেন ১–০ ব্যবধানে জয় লাভ করে এবং প্রতিযোগিতার ফাইনালে পৌছায়।
উয়েফা ইউরো ২০১২
thumb|220px|right|ইউরো ২০১২-এর ফাইনালে [[ইতালি জাতীয় ফুটবল দল|ইতালির বিপক্ষে খেলছেন শাবি।]] আয়ারল্যান্ডের বিপক্ষে প্রথম পর্বের খেলায় শাবি ১৩৬টি পাসের প্রয়াস চালান, যার মধ্যে ১২৭টি সফল হয় (৯৪%)। এটি ছিল ইউরো কাপের একটি খেলায় সর্বোচ্চ পাসের রেকর্ড। খেলায় স্পেন ৪–০ ব্যবধানে জয় লাভ করে।
প্রতিযোগিতার ফাইনালে ইতালির বিপক্ষে শাবি দুইটি গোলে সহায়তা করেন। তিনিই একমাত্র খেলোয়াড়, যিনি দুইটি ইউরো কাপের ফাইনালে গোলে সহায়তা করেছেন। খেলায় ইতালিকে ৪–০ ব্যবধানে হারায় স্পেন। ফলে শাবি স্পেনীয় ফুটবলের ইতিহাসে সবচেয়ে সফল খেলোয়াড়ে পরিনত হন। এই প্রতিযোগিতার আগ পর্যন্ত শাবির সাথে এই কৃতিত্বের ভাগীদার ছিলেন কার্লোস পুয়োল, কিন্তু হাঁটুর ইনজুরির কারণে পুয়োল ইউরো ২০১২-তে স্পেন দলে ছিলেন না।
খেলার ধরন
শাবিকে তার সময়ের সেরা, এমনকি সর্বকালের সেরা মাঝমাঠের খেলোয়াড়ও বলা হয়। তার চমত্‍কার দৃষ্টিশক্তি, বিশ্বমানের বল নিয়ন্ত্রণ এবং পাসিং দক্ষতা তাকে খেলার ধারা নিয়ন্ত্রণের সক্ষমতা প্রদান করে। এজন্য তাকে ‘‘দ্য পাপেট মাস্টার (The Puppet Master)’’ নামেও অভিহিত করা হয়ে থাকে।
ক্যারিয়ার পরিসংখ্যান
thumb|right|200px|২০০৯ [[ফিফা ক্লাব বিশ্বকাপ|ফিফা ক্লাব বিশ্বকাপে কর্ণার কিক নিচ্ছেন শাবি।]] ১১ মে ২০১৪ অনুসারে।
শুভ্র দেব
শুভ্র দেব একজন বাংলাদেশী সঙ্গীতশিল্পী। ২৬ আগস্ট, ১৯৬৬ সালে সিলেটে জন্মগ্রহণ করেন। তিনি ১৯৭৮ সাল থেকে গান করেন।
জন্ম
শুভ্র দেবের জন্ম বাংলাদেশের সিলেটে। তিনি ঢাকা বিশ্ববিদ্যালয়ের জৈবরসায়ন বিভাগ থেকে মাস্টার্স ডিগ্রী অর্জন করেন। ১৯৭৮ সালে বাংলাদেশ টেলিভিশনের "নতুন কুঁড়ি" অনুষ্ঠানে গানের প্রতিযোগীতায় অংশ নিয়ে তিনি প্রেসিডেন্ট পুরস্কার লাভ করেন।
কর্মজীবন
শুভ্র দেব গত শতকের আশির দশকে তার কর্মজীবন শুরু করেন। তিনি আধুনিক রোমান্টিক গান গেয়ে থাকেন। তার প্রকাশিত প্রথম সঙ্গীত অ্যালবাম  'হ্যামিলনের বাঁশিওয়ালা'। অ্যালবামটি ১৯৮৪ সালে প্রকাশিত হয়। এছাড়াও তিনি আরেকজন বাংলাদেশী গায়িকা শাকিলা জাফর ও ভারতীয় শিল্পী অলকা ইয়াগনিকের সাথে যৌথ গান গেয়েছেন। যে সমস্ত বাংলাদেশী শিল্পী এমটিভি'র তৈরী মিউজিক ভিডিওতে অংশগ্রহণ করেছেন, তিনি তাদের প্রথম দিকের একজন।  তার টেলিছবি স্ত্রীর পত্র ২০০৩ সালে সেরা টেলিছবি হিসেবে ইউরো-বিনোদন বিচিত্রা পুরস্কার লাভ করে।
ডিস্কোগ্রাফী
২০১৪ সালের জুন মাসের মধ্যে তিনি ২৫টি অ্যালবাম প্রকাশ করেন। তাদের কিছু  'হ্যামিলনের বাঁশিওয়ালা', "জুয়েল স্মরণি', "যে বাঁশি ভেঙে গেছে", 'কোন এক সন্ধ্যায়', 'ছোঁয়া', 'শেষ চিঠি', 'সাদা কাগজ', 'আমার ভালোবাসা', 'বুকের জমিন', 'প্রিয়জন', 'বন্ধন', 'ভাবতেই পারিনা', 'মনে পড়ে', চম্পাবতী', 'মনের ঠিকানা', 'ললিতা', স্বপ্নলোকে তুমি', 'স্বার্থপর', এবং 'তুমি আর আমি'।
দ্বিতীয় নৃপ কাম
দ্বিতীয় নৃপ কাম (রাজত্বকাল: ১০২৬-১০৪৭ খ্রিষ্টাব্দ) ছিলেন হৈসল সাম্রাজ্যের আদিযুগের একজন রাজা। তিনি অধুনা ভারতের কর্ণাটক রাজ্যের মালেনাডু অঞ্চলের আদি নিবাসী ছিলেন। তিনি সম্ভবত পশ্চিম গঙ্গ রাজবংশের অধীনস্থ সামন্ত ছিলেন এবং চোলেদের বিরুদ্ধে অনেকগুলি যুদ্ধে অবতীর্ণ হয়েছিলেন। অধুনা কর্ণাটকের দক্ষিণাঞ্চল থেকে চোলেদের উৎখাত করতে না পারলেও, তিনি মালেনাডু অঞ্চলের কিছু কিছু এলাকা সফলভাবে শাসন করতেন।
পলবান্ধা ইউনিয়ন
পলবান্ধা ইউনিয়ন বাংলাদেশের ময়মনসিংহ বিভাগের জামালপুর জেলার ইসলামপুর উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
অ্যাডারস মাউথ
ম্যালাক্সিস (বৈজ্ঞানিক না Malaxis) বর্গটি অ্যাডারস মাউথ নামেই পরিচিত। এই বর্গটি উপ-পরজীবি (semi epiphytic) অর্কিড পরিবারভুক্ত।
শব্দপ্রকরণ
ম্যালাক্সিস বর্গীয় নামটি গ্রিক শব্দজাত যার অর্থ হল মসৃণ ("smooth") এবং এটি পাতার কোমল বিন্যাসকে বোঝাতে ব্যবহৃত হয়।
উপপ্রজাতি
আনুমানিক ১৮২টি প্রজাতি দেখা যায়, যাদের মধ্যে অধিকাংশই ক্রান্তীয় আবহাওয়ায় পরিলক্ষিত হয়। তবে কিছু প্রজাতি অবশ্য নাতিশীতোষ্ণ অঞ্চলে দেখা যায়।
বর্ণনা
এই উদ্ভিদগুলিকে এদের লিঙ্গরূপ হিসাবে চরিত্রার্পিত করা হয়, কারণ এদের সুস্পষ্ট ছদ্ম-কন্দ রয়েছে। এই ছদ্ম-কন্দ অর্থাৎ কন্দ বা ব্লাবের সমতুল্য বৈশিষ্ট্যপূর্ন, এই গুলি ক্ষুদ্র আকৃতির কিন্তু সুস্পষ্ট ভাবে পরিলক্ষিত হয়। লুক্কায়িত শীথ (sheaths)গুলি একটির উপর আরেকটি সাজানো। পাতাগুলি নরম, সাধারণত সবুজ বর্ণের এবং বৃহদাকৃতি সমান্তরাল শিরাবিশিষ্ট সুস্পষ্ট। কিন্তু মাঝেমধ্যে ফুল ফোটার সময় সমান্তরাল শিরাগুলি দৃশ্যমান হয় না। এদের পুষ্পবিন্যাস লম্বালম্বি হয় এবং ফুলের বিন্যাস দীর্ঘ ও পাতলা। ফুলগুলি অক্ষবরাবর প্রায় একই জায়গা থেকে সৃষ্টি হয়, একে পুষ্পের ছত্রবিন্যাস (umbels) বলা হয়।
বিতরন এবং বাসস্থান
এই পুষ্প প্রজাতি এক সুবিশাল সংখ্যাগুরু অংশের দেখা পাওয়া যায় ওসানিয়া, আফ্রিকা এবং এশিয়া মহাদেশে। শুধুমাত্র দশটি প্রজাতি ব্রাজিল জাত; যেখানকার রুক্ষ, শুষ্ক জঙ্গলে, গাছ-পালার মৃত অংশে এদের দেখা যায়।
আলী আল বুলাইহি
আলী হাদি আল বুলাইহি (علي آل بليهي; জন্ম: ২১ নভেম্বর ১৯৮৯) হলেন সৌদি আরবের একজন পেশাদার ফুটবলার, যিনি সৌদি পেশাদার লিগের ক্লাব আল হিলাল এবং সৌদি আরব জাতীয় দলের হয়ে একজন রক্ষণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সৌদি আরবের ২৩ সদস্যের চূড়ান্ত দলে স্থান পান।
দ্যা ন্যাশনাল (স্কটল্যান্ড)
দ্যা ন্যাশনাল একটি স্কটিশ দৈনিক পত্রিকা যা প্রকাশক নিউজকোয়েস্টের মালিকানাধীন। এটি ২৪ নভেম্বর ২০১৪-এ প্রকাশ শুরু হয়েছিল এবং স্কটল্যান্ডের প্রথম দৈনিক পত্রিকা যা স্কটিশ স্বাধীনতার সমর্থনে ছিল। ২০১৪ সালের স্কটিশ স্বাধীনতা গণভোটের প্রেক্ষিতে স্বাধীনতাপন্থী কাগজের জন্য নিউজকোয়েস্টের পাঠকদের কাছ থেকে ডাকার প্রতিক্রিয়া হিসাবে এটি চালু হয়েছিল। প্রাথমিকভাবে সপ্তাহান্তে দিনে প্রকাশিত, শনিবার সংস্করণ মে ২০১৫ এ যুক্ত হয়েছিল। দ্যা ন্যাশনাল ট্যাবলয়েড ফর্ম্যাটে মুদ্রিত এবং অনলাইন সাবস্ক্রিপশনের মাধ্যমেও পাওয়া যায়।
২০১৮ এর সেপ্টেম্বরে, ন্যাশনাল সানডে হেরাল্ডের সমাপ্তির অব্যাহত শূন্যতা পূরণ করতে রবিবার সংস্করণ হিসাবে রবিবারের ন্যাশনাল চালু করেছে।
রবিবারের ন্যাশনাল
২০১৭ এর সেপ্টেম্বরে, ন্যাশনাল সানডে হেরাল্ডের সমাপ্তির অব্যাহত শূন্যতা পূরণ করতে রবিবার সংস্করণ হিসাবে সানডে ন্যশনাল চালু করেছে।
আন্দ্রে রাসেল
আন্দ্রে ডোয়াইন রাসেল (Andre Dwayne Russell; জন্ম: ২৯ এপ্রিল, ১৯৮৮) হলেন একজন জ্যামাইকান ক্রিকেটার। রাসেল ওয়েস্ট ইন্ডিজ ক্রিকেট দলের হয়ে টেস্ট ক্রিকেট এবং ওডিআই খেলে থাকেন। তিনি মূলত একজন ফাস্ট বোলিং অল-রাউন্ডার। রাসেলের ২০১০ সালের নভেম্বরে শ্রীলঙ্কার বিরুদ্ধে টেস্টে অভিষেক হয়।
খেলোয়াড়ী জীবন
২০১০ সালে ইংল্যান্ডের ওরচেস্টারশায়ার বার্নার্ডস গ্রীণ ক্রিকেট ক্লাব, দলের হয়ে খেলেন যেখানে তিনি বার্মিংহাম লীগ ক্রিকেটে প্রমোশনেন সাহায্য করেন। তিনি ৩৯ উইকেট লাভ করেন যেখানে ১০.১৫ এভারেজ ছিল। তিনি তার ব্যাটিং নেতৃত্বে ৯৯.৮৮ গড়ে ১১ ইনিংসে মিলে (৩বার অপরাজিত) ৭৯৯ রান করেন। ২০১১ সালের ভারতের মোহালিতে ক্রিকেট বিশ্বকাপে আয়ারল্যান্ডের বিরুদ্ধে তার একদিনের আন্তর্জাতিকে অভিষেক হয়। যেখানে তিনি মাত্র ৩ রান করেন এবং বল হাতে জন মনিকে বোল্ড করেন।
সেপ্টেম্বর ২১, ২০১৩ তারিখে, ভারতের বিরুদ্ধে একটি ম্যাচে তিনি কেদার যাদব, যুবরাজ সিং, নামান ওঝা ও ইউসুফ পাঠানকে আউট করে তিনি টি২০ ম্যাচে প্রথম বোলার হিসেবে ৪ বলে ৪ উইকেট লাভ করতে সামর্থ্য হন।
আইপিএল
২০১২ সালের আইপিএল নিলামে দিল্লি ডেয়ারডেভিলস তাকে $৪৫০,০০ মার্কিন ডলারের বিনিময়ে কিনে নেয়।
২০১৪ সালের নিলামে কলকাতা নাইট রাইডার্স দল তাকে কেনে এবং এখনো সেই দলের হয়ে আইপিএল খেলছেন।
বলকান প্রদেশ
প্রদেশটির অন্যান্য শহরগুলির মধ্যে রয়েছে: বেরেকেট, তুর্কমেনবাসি, গুমদাগ, সর্দার, হাজার, ইতরেক ও ইসেনগুলি।
বলকান প্রদেশে উল্লেখযোগ্য পরিমাণে জ্বালানী মজুদ রয়েছে। তুর্কমেনিস্তানের মোট উৎপাদিত প্রাকৃতিক গ্যাসের ৯৪% এবং মোট উৎপাদিত পেট্রোলিয়ামের ১২% এখানেই উৎপাদিত হয়। এটি দেশের মোট উৎপাদিত বিদ্যুতের ১৮% এর যোগান দেয়। পানির সরবরাহ খুব কম থাকার কারণে এখানে কৃষিক্ষেত্র নগণ্য। তুর্কমেনিস্তানের মোট আবাদযোগ্য জমির মাত্র ৪.৫% এই প্রদেশের অন্তর্গত।
তুর্কমেনিস্তানের সর্বাধিক গুরুত্বপূর্ণ দ্বীপ ও ক্যাস্পিয়ান সাগরের বৃহত্তম দ্বীপ "ওগুর্জা আদা" বলকান প্রদেশের কাস্পিয়ান উপকূলের নিকট অবস্থিত।
জেলা
১ জানুয়ারি, ২০১৭ এর হিসাব অনুযায়ী প্রদেশটিতে মোট ১০ টি শহর (города বা লারহারলার ), ১৩ টি শহর (посёлки বা শেরসাইলার), ৩৩ টি গ্রাম পরিষদ (сельские советы বা জেনেস্লিকলার ) এবং ১১২ টি গ্রাম (села, населенн населенные пункты বা ওবালার ) রয়েছে।
আলতাফ হোসেন (অধ্যাপক)
আলতাফ হোসেন (১৯৪৬ - ২০২০) একজন বাংলাদেশী শিক্ষাবিদ ও রাজশাহী বিশ্ববিদ্যালয়ের (রাবি) প্রাণিবিদ্যা বিভাগের অবসরপ্রাপ্ত অধ্যাপক। তিনি রাবির উপ-উপাচার্য এবং ১৯তম উপাচার্য ছিলেন।
বলকান প্রদেশ
জেলা
ডান|থাম্ব| [[Bereket|বেরেকেট শহরের রেলস্টেশন, অক্টোবর, ২০১৩। ]]
আলতাফ হোসেন (অধ্যাপক)
জন্ম
তিনি ১৯৪৬ সালে চাঁপাইনবাবগঞ্জের সদর উপজেলার চাঁদলাই গ্রামে জন্মগ্রহণ করেন।
কর্মজীবন
বাংলাদেশ কৃষি বিশ্ববিদ্যালয়ে ফিশারিজ বিষয়ে কয়েক বছর শিক্ষকতা করার পর হোসেন ১৯৭৬ সালে রাজশাহী বিশ্ববিদ্যালয়ের প্রাণিবিদ্যা বিভাগে সহকারী অধ্যাপক হিসেবে যোগদান করেন এবং পর্যায়ক্রমে বিশ্ববিদ্যালয়টির অধ্যাপক হন। ২০১১ সালে তিনি পূর্ণ অবসর গ্রহণ করেন।
দীর্ঘ কর্মজীবনে অনুষদের ডিন ও শিক্ষক সমিতির নেতৃত্ব দেওয়ার পাশাপাশি তিনি বিভিন্ন গুরুত্বপূর্ণ পদে দায়িত্ব পালন করেছেন।
আলতাফ হোসেন ১৯৯৪ সালের ২৭ আগস্ট থেকে ১৯৯৬ সালের ৭ অক্টোবর পর্যন্ত রাজশাহী বিশ্ববিদ্যালয়ের উপ-উপাচার্য এবং ২০০৫ সালের ৫ জুন থেকে ২০০৮ সালের ১৫ মে পর্যন্ত বিশ্ববিদ্যালয়টির ১৯তম উপাচার্য হিসেবে দায়িত্ব পালন করেন।
গবেষণাকর্ম
আলতাফ হোসেন পদ্মা নদীতে ঘড়িয়াল প্রজাতি সংরক্ষণের অন্যতম গবেষক হিসেবে সুপরিচিত।
মৃত্যু
তিনি ২০২০ সালের ৫ নভেম্বর রাজশাহী মহানগরের উপশহরে নিজ বাসভবনে শেষনিঃশ্বাস ত্যাগ করেন।
ইউসুফপুর ইউনিয়ন
ইউসুফপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
নৈকট্য ব্যঞ্জনধ্বনি
নৈকট্য ব্যঞ্জনধ্বনি বা অন্তঃস্থ ব্যঞ্জনধ্বনি হল সেসব ব্যঞ্জনধ্বনি, যা উচ্চারণকালে কোন উচ্চারক একটি উচ্চারণস্থানের কাছে নিকটবর্তী হয়।
বাংলা লিপিতে "র" বর্ণের উচ্চারণরীতি নৈকট্য।
করণ সিং ঠাকরাল
করণ সিং ঠাকরাল একটি পারিবারিক ব্যবসা প্রতিষ্ঠান ঠাকরাল গ্রুপের নির্বাহী পরিচালক। আবাসন, প্রযুক্তি, ভোক্তা পণ্য বিতরণ, উৎপাদন এবং খুচরা ব্যবসায় এই গ্রুপটির বয়স ১১৭ বছর। এই গ্রুপটির সদর দফতর সিঙ্গাপুরে এবং ৩০ টি দেশে অফিস রয়েছে।
ব্যবসায়িক ক্যারিয়ার
করণ ঠাকরাল গ্রুপের বেশ কয়েকটি সংস্থার চেয়ারম্যান ও পরিচালক হিসাবে কাজ করেছেন। তাঁর প্রাথমিক দৃষ্টি ভারত, সিঙ্গাপুর এবং ইন্দোনেশিয়ার দিকে নিবদ্ধ।
তিনি ডেনমার্কে সিঙ্গাপুরের অনাবাসিক রাষ্ট্রদূত। এর আগে তিনি শ্রীলঙ্কায় সিঙ্গাপুরের অনাবাসিক রাষ্ট্রদূতের দায়িত্ব পালন করেছিলেন। তিনি সিঙ্গাপুরে বেসরকারী ও সরকারী উভয় ক্ষেত্রেই বিভিন্ন পদে অধিষ্ঠিত ছিলেন। তিনি সিঙ্গাপুর সরকার সম্পর্কিত বিভিন্ন সংস্থার বোর্ডে দায়িত্ব পালন করেছেন।
প্রথম এবং ব্যক্তিগত জীবন
করণ বিবাহিত এবং তার পাঁচ সন্তান এবং সাত নাতি-নাতনি রয়েছে।
ভোজপুরি অভিনেতাদের তালিকা
এটি ভোজপুরি চলচ্চিত্রের অভিনেতাদের তালিকা।
দ্রষ্টব্য
এই নিয়মিত অভিনেতা ছাড়াও বলিউডের অনেক অভিনেতা যেমন অমিতাভ বচ্চন, অভিষেক বচ্চন, অজয় দেবগন, রাহুল রায়, ধর্মেন্দ্র, কাদের খান, মিঠুন চক্রবর্তী, জ্যাকি শ্রফ, এবং রাজ বব্বর, রাহুল দেব, ভোজপুরি চলচ্চিত্রে অভিনয় করেছেন।
পিপলান্ত্রি
পিপলান্ত্রি হল ভারতের রাজস্থান রাজ্যের রাজসমন্দ জেলায় অবস্থিত একটি গ্রাম।
বিশিষ্টতা
পিপলান্ত্রির গ্রামবাসীরা প্রতিবার একটি কন্যা সন্তানের জন্মের সময় ১১১টি (স্থানীয় হিন্দুদের জন্য একটি শুভ সংখ্যা) গাছ লাগায়। এখানকার মানুষজন গাছগুলিকে যত্ন করে বাঁচিয়ে রাখে। কন্যার সাথে সাথে গাছগুলিও বড় হয় এবং সময়ে ফল দান করে। ভারতে কন্যা সন্তানের সংখ্যার একটি বিশাল ঘাটতি রয়েছে, কারণ সমাজ পুত্র সন্তানের প্রতি আবিষ্ট এবং যৌতুকের প্রথার কারণে মেয়েদের আর্থিক বোঝা হিসাবে বিবেচনা করা হয়। বছরের পর বছর ধরে, এখানকার লোকেরা গ্রামের চারণভূমিতে ৩,০০,০০টিরও বেশি গাছ লাগাতে পেরেছে - বহু গাছের মধ্যে এখানে আছে নিম, শীশম, আম, আমলকী ইত্যাদি।
কন্যার আর্থিক নিরাপত্তা নিশ্চিত করার জন্য, একটি কন্যা শিশুর জন্মের পরে, গ্রামবাসীরা সম্মিলিতভাবে ২১,০০০ টাকা দান করে এবং পিতামাতার কাছ থেকে ১০,০০০ টাকা নেয়। সম্পূর্ণ টাকা একটি মেয়াদী আমানতে ব্যাঙ্কে জমা করে রাখা হয়। মেয়েটি ১৮ বছর বয়সী হলে সেই টাকা কাজে লাগানো হয়। কন্যা সন্তান যেন সঠিক শিক্ষা পায় তা নিশ্চিত করার জন্য, বৃক্ষ রোপণের পাশাপাশি, কন্যাদের নতুন বাবা-মায়েরাও একটি হলফনামায় স্বাক্ষর করেন যে তাঁরা মেয়ের ১৮ বছর বয়স না হলে বিবাহ দেবেন না এবং তাদের পড়াশোনা শেষ করতে দেবেন।
উদ্যোগ
গ্রামের প্রাক্তন সরপঞ্চ (গ্রামের নির্বাচিত প্রধান) শ্যাম সুন্দর পালিওয়াল, তাঁর মেয়ে কিরণের স্মরণে এই উদ্যোগটি শুরু করেছিলেন। মেয়েটি কয়েক বছর আগে মারা গিয়েছিল।
বর্তমান
২০০৬ সালে শুরু হওয়া উদ্যোগটি পিপলান্ত্রি গ্রামকে একটি মরুদ্যানে পরিণত করেছে। একটি কন্যা সন্তানের জন্ম এখন স্বাগত জানানো হয় এবং গ্রামটি নিম, আম, আমলা এবং শীশম গাছে ভরে যায়। এর ফলে জলস্তর বৃদ্ধি পায় এবং বন্যপ্রাণ সমৃদ্ধ হয়। যদিও গ্রামবাসীরা সারা বছর জন্ম নেওয়া প্রতিটি মেয়ের জন্য ১১১টি করে গাছ লাগায়, প্রতি আগস্টে বর্ষাকালে, পূর্ববর্তী ১২ মাসে জন্মগ্রহণকারী সমস্ত মেয়েদের জন্য একটি বিশেষ বৃক্ষ রোপণ অনুষ্ঠান হয়। পালিওয়ালের অনুমান ৫,৫০০ জন লোকের এই গ্রামে প্রতি বছর প্রায় ৬০ জন মেয়ে জন্মগ্রহণ করে। রাখি উৎসবের মত, বড় হয়ে যাওয়া মেয়েরা তাদের নামে লাগানো গাছের চারপাশে রাখি বাঁধে। গ্রামের একটি অংশে, সরপঞ্চ এবং অন্যান্য পরিদর্শনকারী কর্মকর্তাদের একটি বটবৃক্ষের পাশে এসে শপথ নিতে উৎসাহিত করা হয়, দায়িত্বের সাথে কাজ করার এবং পরিবেশ রক্ষা করার প্রতিশ্রুতি দেওয়া হয়।
অর্থনীতি
উদ্যোগটি শহরের অর্থনীতিতেও সাহায্য করেছে। গাছ থেকে উইপোকা দূরে রাখতে, গ্রামবাসীরা তাদের চারপাশে ২.৫ মিলিয়নেরও বেশি অ্যালোভেরা গাছ লাগিয়েছে। ধীরে ধীরে, গ্রামবাসীরা বুঝতে পেরেছে যে অ্যালোভেরা বিভিন্ন উপায়ে প্রক্রিয়াজাত এবং বাজারজাত করা যেতে পারে। সুতরাং, এখন সম্প্রদায়টি অন্যান্য জিনিসের মধ্যে অ্যালোভেরার রস এবং তার জেলের মতো পণ্য উৎপাদন এবং বাজারজাত করে।
চর চান্দিয়া ইউনিয়ন
চর চান্দিয়া বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
আয়তন
চর চান্দিয়া ইউনিয়নের আয়তন ৫৭.৭৫ বর্গ কিলোমিটার। এটি আয়তনের দিক থেকে ফেনী জেলার সবচেয়ে বড় ইউনিয়ন।
অবস্থান ও সীমানা
সোনাগাজী উপজেলার দক্ষিণাংশে চর চান্দিয়া ইউনিয়নের অবস্থান। এ ইউনিয়নের পূর্বে সোনাগাজী ইউনিয়ন, উত্তরে সোনাগাজী পৌরসভা, পশ্চিমে চর দরবেশ ইউনিয়ন এবং দক্ষিণে ছোট ফেনী নদী ও নোয়াখালী জেলার কোম্পানীগঞ্জ উপজেলার মুছাপুর ইউনিয়ন অবস্থিত।
প্রশাসনিক কাঠামো
চর চান্দিয়া ইউনিয়ন সোনাগাজী উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
বাংলাদেশের তৃতীয় বৃহৎ ধর্মীয় প্রতিষ্ঠান দারুল উলুম ওলামা বাজার মাদরাসা চরচান্দিয়া ইউনিয়নের ২ নং ওয়ার্ডে অবস্থিত । সারা পৃথিবীতে এ মাদরাসার শিক্ষার্থী চড়িয়ে আছে ।  শিক্ষা ব্যবস্থা
শিক্ষা প্রতিষ্ঠান
দারুল উলুম ওলামা বাজার মাদরাসা
সিরাজী সেন্টার
হাজী সেকান্তর মিয়া উচ্চ বিদ্যালয়,
হাট-বাজার
ওলামা বাজার, জমাদার বাজার,ভূঞার হাট,মদিনা বাজার,বহদ্দার হাট,সওদাগর হাট,
দর্শনীয় স্থান
সাহেবের ঘাট সেতু,আঞ্চলিক ধান গবেষণা কেন্দ্র, জেলেপাড়া,
ভায়োলেট লাইন (দিল্লি মেট্রো)
ভায়োলেট লাইন হল দিল্লি মেট্রোর আটটি লাইনের মধ্যে একটি, যা ভারতের একটি দ্রুতগামী গণপরিবহন ব্যবস্থা। লাইনটি ফরিদাবাদের মাধ্য দিয়ে বল্লভাগড়ের রাজা নাহর সিংয় মেট্রো স্টেশনের সাথে নতুন দিল্লির কাশ্মীর গেট মেট্রো স্টেশনকে সংযুক্ত করে। লাইনের মোট দৈর্ঘ ৪৩.২৮৫ কিলোমিটার (২৬.৮৯৬ মাইল). এবং এই লাইনে মোট ৩২ টি মেট্রো স্টেশন রয়েছে। কেন্দ্রীয় সচিবালয় - সারি বিহার বিভাগটি ৩ অক্টোবর ২০১০ খ্রিস্টাব্দে খোলা হয় এবং ১৪ জানুয়ারী ২০১১ খ্রিস্টাব্দে বদরপুর পর্যন্ত লাইনটি বিস্তৃত হয়। এই লাইনটি ২৬ জুন ২০১৪ খ্রিস্টাব্দে মন্ডি হাউস পর্যন্ত কেন্দ্রীয় সচিবালয় থেকে বর্ধিত করা হয় এবং ৮ জুন ২০১৫ খ্রিস্টাব্দে আইটিও পর্যন্ত বাড়ানো হয়। ২৮ মে ২০১৭ খ্রিস্টাব্দে দিল্লি গেট, জামে মসজিদ ও লাল কেল্লার হয়ে লাইনটি কাশ্মীরী গেট মেট্রো স্টেশন পর্যন্ত সম্প্রসারিত করা হয়। আইটিও মেট্রো স্টেশন ও কাশ্মীরী গেট মেট্রো স্টেশনের মধ্যবর্তী প্রসারিত এলাকাটি ঐতিহ্যবাহী লাইন বা হেরিটেজ লাইন নামে পরিচিত। এই লাইনটি তাদের জন্য সমান্তরাল সংযোগ হিসাবে কাজ করে, যারা প্রচলিত হলুদ লাইনটিতে ভ্রমণ করে এবং দক্ষিণ দিল্লি ও কেন্দ্রীয় দিল্লির অভ্যন্তরস্থ অংশগুলি চলাচল করেন, যা উপনগরী শহর ফরিদাবাদ পাশেই অবস্থিত। ৬ সেপ্টেম্বর ২০১৫ খ্রিস্টাব্দে ফরিদাবাদে এস্কর্টস মুজাসারের পূর্বদিকে একটি সম্প্রসারণের উদ্বোধন করেন প্রধানমন্ত্রী নরেন্দ্র মোদি। ১৯ নভেম্বর ২০১৮ খ্রিস্টাব্দে প্রধানমন্ত্রী নরেন্দ্র মোদির নেতৃত্বে লাইনটির দক্ষিণে প্রান্তে বল্লভগড়ের রাজা নাহার সিং মেট্রো স্টেশন পর্যন্ত একটি সম্প্রসারণের উদ্বোধন হয়।
রোলিং স্টকে
এই লাইনয়ে মিত্সুবিশি-রোটেম-বিএইএমএল-এর কনসোর্টিয়াম দ্বারা নির্মিত স্ট্যান্ডার্ড গেজ ট্রেন ব্যবহার করা হবে। মোট ১৯৬ টি কোচ ক্রয় করে ৪-টি কোচ (৪৬ টি ট্রেন) এবং ৬-টি কোচ (২ টি ট্রেন) যুক্ত ট্রেন চালানোর কথা বলা হয়। এই ট্রেন এই লাইন এবং সবুজ লাইনে ব্যবহার করা হয়। দক্ষিণ কোরিয়ার চ্যাংওয়ানে একটি ট্রেন নির্মিত হয়েছিল এবং বাকি ট্রেনগুলি বেঙ্গালুরুতে বিইএমএল-এর সুবিধাতে নির্মিত হয়েছিল। ১,৬৭৬ মিমি (৫ ফুট ৬ ইঞ্চি) ব্রর্ড গেজ ট্রেনের বিপরীতে ট্রেনগুলি ১,৪৩৫ মিমি (৪ ফুট ৮ ১/২ ইঞ্চি) স্ট্যান্ডার্ড গেজ।
হার্বি কলিন্স
হার্বার্ট হার্বি লেসলি কলিন্স (Herbie Collins; জন্ম: ২১ জানুয়ারি, ১৮৮৮ - মৃত্যু: ২৮ মে, ১৯৫৯) নিউ সাউথ ওয়েলসের সিডনি এলাকার ডার্লিংহার্স্টে জন্মগ্রহণকারী অস্ট্রেলীয় ক্রিকেটার ও অধিনায়ক ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২১ থেকে ১৯২৬ সময়কালে ১৯ টেস্টে অংশগ্রহণ করেছেন হার্বি কলিন্স। তন্মধ্যে এগারো টেস্টে অস্ট্রেলিয়া দলকে নেতৃত্ব দিয়েছেন তিনি। এসময়ে পাঁচ টেস্টে জয়, চার টেস্টে ড্র ও দুই টেস্টে পরাজিত হয় তার দল।
দিল্লি–পানিপথ র‍্যাপিডএক্স
দিল্লি–পানিপথ র‍্যাপিডএক্স (পূর্বনাম দিল্লি–পানিপথ আরআরটিএস) হল জাতীয় রাজধানী অঞ্চলের দিল্লি, সোনিপাত ও পানিপথের মধ্যে সংযোগকারী একটি অনুমোদিত দীর্ঘ আধা-উচ্চ গতির রেল করিডোর।  এটি ন্যাশনাল ক্যাপিটাল রিজিয়ন ট্রান্সপোর্ট কর্পোরেশন-এর (এনসিআরটিসি) র‍্যাপিড রেল ট্রান্সপোর্ট সিস্টেমের পর্যায় ১-এর অধীনে পরিকল্পিত তিনটি দ্রুতগামী-রেল করিডোরের মধ্যে একটি। ব্যবস্থারটির সর্বোচ্চ গতি  ১৬০ কিমি/ঘন্টার এবং গড় গতি ১২০ কিমি/ঘন্টা, এই ব্যবস্থাটি ব্যবহার করে যাত্রীরা ৬৫ মিনিটে পানিপথ ও দিল্লির মধ্যের দূরত্ব অত্রিক্রম করতে সক্ষম হবে। প্রকল্পটির জন্য ২১,৬২৭ খরচ হবে বলে আশা করা হচ্ছে।
হার্বি কলিন্স
দলে তিনি মূলতঃ অল-রাউন্ডার ছিলেন। প্রথম বিশ্বযুদ্ধের কারণে তার টেস্ট জীবনে ব্যাপক প্রভাববিস্তার করে। বিশ্বযুদ্ধের কারণে টেস্ট জীবন দেরীতে শুরু হয়। ৪৫.০৬ গড়ে ১,৩৫২ রান তোলেন। তন্মধ্যে চারটি সেঞ্চুরিও ছিল তার।
প্রারম্ভিক জীবন
সিডনির কাছাকাছি ডার্লিংহার্স্টে হিসাবরক্ষক ও এমা (বিবাহ-পূর্ব চার্লটন) দম্পতির সন্তান তিনি। আলবিওন স্ট্রিট সুপারিয়র স্কুলে অধ্যয়ন করেন। সেখানে থাকাবস্থায় ক্রিকেট এবং রাগবি ইউনিয়নে তার দক্ষতার বিচ্ছুরণ ঘটতে থাকে। শুরুর দিকে প্যাডিংটন ক্রিকেট ক্লাবের বামহাতি স্পিনার হিসেবে খেলেন। ব্যাটিংয়েও সফলতা পেয়েছেন তিনি। ১৯ বছর বয়সে নিউ সাউথ ওয়েলস ক্রিকেট দলে খেলার জন্য নির্বাচিত হন।
১৯০৯-১০ মৌসুমে দক্ষিণ অস্ট্রেলিয়ার বিপক্ষে প্রথম-শ্রেণীর ক্রিকেটে অভিষেক ঘটে তার। কিন্তু উভয় ইনিংসে ৩ ও ১ এবং ১/৩৫ লাভে সক্ষম হন। ঐ মৌসুমে ভিক্টোরিয়া বুশর‌্যাঞ্জার্সের বিপক্ষে আরও একটি খেলায় অংশ নিয়েছিলেন। পরবর্তী দুই মৌসুমে প্রথম-শ্রেণীর ক্রিকেটে খেলার সুযোগ কম পেলেও সফরকারী দক্ষিণ আফ্রিকা ও ইংল্যান্ড দলের বিপক্ষে খেলার সুযোগ পেয়েছিলেন।
রাগবি লীগের ফুটবলার হিসেবেও সফলতা পেয়েছেন কলিন্স। ১৯১১ সালের এনএসডব্লিউআরএফএল মৌসুমের গ্র্যান্ড ফাইনালে ইস্টার্ন সাবার্বস ক্লাবসহ কুইন্সল্যান্ডের প্রতিনিধিত্ব করেন।
১৯১২-১৩ মৌসুমে প্রথমবারের মতো পুরো সময় অতিবাহিত করেন। দশ খেলায় ৪২.৭১ গড়ে ৫৯৮ রান তোলেন। হোবার্টে তাসমানিয়ার বিপক্ষে ২৮২ তোলে মৌসুমের সমাপ্তি ঘটান। ১৯১৩ সালের শীতে উত্তর আমেরিকা সফরে কলিন্স দলের অন্যতম সদস্য মনোনীত হন। ফিলাডেলফিয়া জেন্টলম্যান, কানাডা ও মার্কিন যুক্তরাষ্ট্রের সম্মিলিত দলের সদস্য হন।